मवई रेलवे क्रासिंग से आगे बढ़ने पर मानिकपुर थाना क्षेत्र के देशराज इनारा गांव के पास लखनऊ से आ रही मैजिक रमेश को टक्कर मारते हुए पलट गई। हादसे में रमेश ने मौके पर ही दम तोड़ दिया। इस बीच मैजिक चालक वहां से भाग निकला। थोड़ी ही देर में लखनऊ जा रहे एमएलसी अक्षय प्रताप सिंह, बाबागंज विधायक विनोद सरोज मौके पर पहुंचे और एंबुलेंस बुलाकर सीएचसी कुंडा भेजा। यहां डॉक्टरों ने उन्हें मृत घोषित कर दिया। घटना की जानकारी होते ही परिजनों में कोहराम मच गया। सुबह पोस्टमार्टम के बाद शव घर ले जाया गया। वहां से कुछ देर बाद मानिकपुर स्थित राजघाट पर अंतिम संस्कार कर दिया गया। यहां कौशांबी सांसद प्रतिनिधि नंदलाल मौर्य, मीडिया प्रभारी सत्येंद्र सिंह, सीओ कुंडा सुकरामपाल तोमर, सीेएचसी कुंडा के प्रभारी डॉ. नीरज सिन्हा, पीएचसी बाबागंज के प्रभारी डॉ. राजीव सिंह, बाबाराज सिंह, शानू, मानिकपुर एसओ समेत क्षेत्र के तमाम प्रधान, क्षेत्र पंचायत सदस्य मौजूद रहे। इधर, मानिकपुर पुलिस ने मैजिक को कब्जे में लेने के साथ ही चालक पर मुकदमा दर्ज किया।